Кермит Жабецот

Кермит Жабецот (Kermit the Frog) — една од главните кукли во телевизиската серија Мапети. Тој е водител ѕвезда на Мапет шоуто.

 Животопис 
лево|мини|250x250пкс| Ѕвездата на Кермит на Булеварот Холивуд.
Кермит е омилениот Мапет на неговиот творец, американскиот куклар Џим Хенсон. Тој ја анимирал својата кукла до неговата смрт во 1990 година. Потоа го наследил кукларот Стив Витмир.

Првото појавување на Кермит било на 9 мај 1955 во куклената претстава Сем и пријателите, која се емитуваше на WRC-TV. Претставата тогаш траела само пет минути. Прототипот на Кермит бил создаден од зелено женско палто што мајката на Хенсон го фрлила. За изработка на очите биле користени две пинг-понг топчиња. Првиот Кермит повеќе личел на гуштер, неговото прво појавување како жабец дошло во 1969 година на телевизиското шоу Еј Пепелашке. Истата година Кермит се појавил во детското шоу Улица Сезам бр. 1.

Во 1979 година, Кермит ја пеел The Rainbow Connection во првиот долгометражен филм на Мапетите, The Muppets Movie. Песната станала химна на компанијата Џим Хенсон. Песната била номинирана за Оскар за најдобра оригинална песна во 1980 година.

Кермит има своја ѕвезда на познатата холивудска Патека на славните. Тоа било и амблем на компанијата Џим Хенсон. Ликот - како и сите права на The Muppet Show - се во сопственост на The Muppets Studio, подружница на компанијата Волт Дизни создадена на 15 мај 2004 година под името Muppets Holding Company, откако правата биле продадени од компанијата Џим Хенсон.The Walt Disney Company's Fact Book 2004 

Од настанот Watches and Wonders во 2023 година во Женева, Кермит станал официјално лице на ORIS, швајцарскиот бренд за луксузни часовници.

 Поврзано 
 Мис Пиги
 Список на измислени жаби

 Наводи 

Категорија:Измислени ликови од САД
Категорија:Семрежни мемови
Категорија:Мапети